**Daavid säästää vihollisen hengen 1. Sam. 21-23,26**

(Kuvat: lastenmission Daavid -Jumalan mielen mukainen mies -materiaalit)

**Johdanto:**

Oletko koskaan mennyt jotakuta piiloon?

”Minun täytyy piiloutua”, ajatteli Daavid. Mutta tässä ei ollutkaan kyse leikistä eikä hauskanpidosta. Daavid pelkäsi kuningas Saulia. Daavidilla ei ollut ystäviä, jotka olisivat voineet auttaa, eikä hänellä ollut aseita käytettävissään. Hän pakeni Nobin kaupunkiin, jossa asui ainoastaan pappeja ja heidän perheitään.

Surullista kyllä, Daavid valehteli papille siitä, miksi oli tullut sinne. Oliko se oikein? Ei. Ahimelek-pappi luuli, että kuningas Saul oli lähettänyt Daavidin, ja oli siksi ystävällinen. Hän antoi Daavidille ruokaa ja miekan, joka oli kuulunut Goljatille.

Ei mennyt kauaakaan, kun Daavid näki yhden Saulin miehistä vakoilevan häntä. Hänen täytyi lähteä. Daavid kiiruhti Gatiin. Gat sijaitsi filistealaisten, vihollisten maassa. Oli typerää Daavidilta mennä tuohon paikkaan. Jälleen kerran hänet tunnistettiin.

”Miten pääsen pakoon?” kysyi hän itseltään. Sitten hän sai ajatuksen. Hän teeskenteli olevansa hullu. Oliko se oikein? Ei. Hän käyttäytyi enemmän villieläimen kuin ihmisen tavoin. Filistealaiset päästivät hänet mielellään lähtemään, mutta minne hän nyt voisi mennä? Viisaasti hän päätti palata omaan maahansa. Hän pysytteli poissa kaupungeista ja piileskeli luolassa, jota kutsuttiin Adullamin luolaksi.

**Kuva1**

Jotenkin hänen perheensä sai tietää hänen olinpaikkansa ja he liittyivät Daavidin seuraan. Sitten mukaan liittyi toisia, jotka halusivat auttaa häntä. Pian hänellä oli 400 miehen ryhmä. Daavid alkoi kouluttaa heitä sotilaiksi, niin että he voisivat auttaa häntä pakenemaan Saulia.

Hänellä ei ollut aikomustakaan hyökätä Saulin kimppuun tai surmata tätä. Daavid halusi osoittaa Saulille armoa ja olla ystävällinen, vaikka Saul ei ansainnutkaan ystävällisyyttä.

Mitä tarkoittaa ARMO? (LISÄÄ teksti Ansaitsematon Rakkaus Minunkin Osakseni – selistä sanat)

Miksi Saul ei ansainnut armoa Daavidilta?

Oikein. Hän yritti tappaa Daavidin ja melkein Jonataninkin, kun hän auttoi Daavidia. Saul ei ollut armollinen, mutta Daavid oli armollinen Saulille. Hän tiesi, että heidän, jotka uskovat Jumalaan, tulee aina olla armollisia toisia kohtaan ja siksi hän pysytteli poissa Saulin tieltä**.**

**Kuva2**

Jonkin ajan kuluttua Daavid sai tietää, että filistealaiset hyökkäsivät Keilaan., muurien ympäröimään kaupunkiin. Kaupunki oli lähellä heidän luolaa. Mitä Daavidin pitäisi tehdä? Pitäisikö hänen auttaa kaupunkilaisia? Hänen miehensä eivät koskaan aikaisemmin olleet taistelleet ja he pelkäsivät filistealaisten armeijaa. Mitä Daavid teki ekaksi? Hän rukoili ja Jumala neuvoi häntä lähtemään taisteluun. Jumala lupasi toimittaa filistealaiset Daavidin käsiin, ja niin todella tapahtui. Filistealaiset tuhottiin ja Keila pelastui. Daavid ja hänen miehensä muuttivat asumaan kaupunkiin.

Joku kertoi Saulille, että Daavid asui Keilassa. ”Hyvä!” Saul sanoi, ”Daavid on kaupungissa muurien ja porttien sisäpuolella ansassa.” Saul suunnitteli saartavansa heidät, mutta Daavid kuuli suunnitelmasta. ”Mitä minun pitäisi tehdä?” hän pohti. ”Ehkä olen täällä turvassa. Varmastikaan Keilan ihmiset eivät luovuta meitä Saulille, sen jälkeen mitä olemme heidän hyväkseen tehneet.” Mitä hän teki? Jälleen kerran Daavid rukoili ja pyysi Jumalalta neuvoja. Jumala paljasti Daavidille, että kaupunkilaiset luovuttaisivat hänet Saulille. Niinpä Daavid ja hänen miehensä lähtivät pakoon, ennen kuin Saul ehti lähellekään Keilaa.

Daavid joukkoineen kuljeksi maaseudulla. Nyt heidän lukumääränsä oli kasvanut jo 600 mieheen. Päivä toisensa jälkeen Saul etsi Daavidia, mutta Jumala piti Daavidin turvassa. Elämä oli varmasti erittäin vaikeaa. Daavid ja miehet asuivat erämaassa ja piileskelivät luolissa ja maan koloissa. He liikkuivat kivien ja pensaiden suojassa.

Eräänä päivänä Daavid koki ihanan yllätyksen. Arvaatko, kuka löysi hänen piilopaikkansa? Se oli Jonatan, hänen paras ystävänsä. ”Älä pelkää”, hän sanoi Daavidille. ”Isäni ei koskaan saa sinua surmattua. Sinusta tulee kuninkaamme ja seuraavaksi minä palvelen sinua. Jopa isänikin tietää sen olevan totta.” Jonatan rohkaisi Daavidia edelleen luottamaan Jumalaan. Taas nämä kaksi nuorta ystävystä uudistivat antamansa lupauksen; lupasivat osoittaa aina ystävällisyyttä ja armoa toistensa perheille. Sitten Jonatanin täytyi lähteä ja palata kotiin. Daavid jatkoi piilopaikkojen etsimistä. Hän tarvitsi turvapaikkoja, koska Saulilla oli nyt 3000 miestä apuna. Daavid löysi mielestään erinomaisen piilopaikan. Luola oli syvä ja pimeä. Nopeasti ja hiljaa Daavid ja hänen miehensä ryömivät pimeyteen luolan perälle.

He olivat varmoja, että heitä ei nähtäisi, mutta he näkivät itse luolan sisäänkäynnin. Ehkäpä Saulin armeija kulkisi ohi. Mutta ei! ”Joku tulee.” He kuulivat askelten tulevan lähemmäs, ja sitten he näkivät miehen seisomassa kirkkaassa auringonvalossa luolan suuaukolla.

**Kuva 3**

Se oli Saul! Hän oli tulossa sisään! Löytäisikö hän heidät? Saul pysähtyi. Hän ei etsinytkään ketään, hän oli vain tullut luolaan tarpeilleen. Kun Saul meni pimeään nurkkaan, hänellä ei ollut aavistustakaan siitä, että Daavid miehineen oli hänen takanaan. Daavidin miehet ajattelivat, että tässä oli liian hyvä mahdollisuus hukattavaksi.

”Daavid, mene ja tapa hänet”, he kuiskasivat. ”Jumala antoi hänet sinun käsiisi.” Daavid otti terävän puukon ja ryömi hiljaa kuninkaan taakse. Terä välähti nopeasti, kun Daavid leikkasi palan Saulin viitan helmasta. Saul ei huomannut mitään. Hän ei tiennyt, että hänen viitastaan oli juuri leikattu pala. Daavid ryömi takaisin miestensä luo. Miehet olivat ällistyneitä. Daavid ei ollutkaan tappanut Saulia!

”Anna meidän tehdä se”, he kuiskasivat. Daavid sai vaivoin pidettyä heidät aloillaan. Heidän oli vaikea uskoa, että kukaan haluaisi osoittaa Saulille armoa. Mutta niin Daavid teki, huolimatta kaikesta pahasta, mitä kuningas oli tehnyt.

Miksi Daavid oli armollinen? Daavid halusi olla armollinen, koska Jumalakin oli ollut häntä kohtaan armollinen. Daavidilla oli ollut miettimisaikaa piileskellessään luolassa. Nobissa hän oli valehdellut ja Gatissa hän oli toiminut hyvin tyhmästi. Hän oli pahoittanut Jumalan mielen monta, monta kertaa. Jumala ei ollut rankaissut häntä tavalla, jonka hän olisi ansainnut. Daavidin katuessa syntejään Jumala antoi hänelle anteeksi. Jumala oli ollut erittäin armollinen Daavidille.

**”Anna anteeksi niille, jotka vihaavat tai satuttava sinua.” -teksti**

Tämän takia Daavid oli armollinen Saulille.

Jos Jeesus on sinun Pelastajasi, silloin sinunkin tulee toimia niin kuin Daavid toimi. Kukaan ei yritä surmata sinua, mutta ehkä koulussa on joku, joka nauttii saattaessaan sinut vaikeuksiin opettajan kanssa. Hän väittää, että kopioit muilta oikeat vastaukset, tai levittää tavaroitasi ympäriinsä, niin että sinua syytetään epäsiistiksi. Sinusta olisi ihanaa maksaa hänelle samalla mitalla, eikö niin? Mietit ehkä, miten voisit sen toteuttaa. Seis, pysähdy! Älä käyttäydy samalla tavalla. Tee niin kuin Jumala tahtoo ja ole armollinen, vaikkei hän ansaitsisikaan ystävällisyyttäsi. Sen sijaan käytä joskus tilaisuus hyväksesi ja kerro hänelle, että uskot Jeesukseen ja haluat antaa anteeksi.

Etsitään Raamatusta Ef. 4:32. mihinkä Raamattu meitä kehottaa – kuka lukee? ”Olkaa toisianne kohtaan ystävällisiä ja lempeitä ja antakaa toisillenne anteeksi, niin kuin Jumalakin on antanut teille anteeksi Kristuksen tähden” Näin toimit armollisesti, kuten Daavidkin toimi Saulia kohtaan. Se ei ole helppoa, mutta siihenkin Jeesus antaa sinulle voimaa. Vain Jeesuksen kanssa pystyt siihen.

**Kuva 3a**

Itse asiassa Daavid tunsi, ettei ollut edes tarpeeksi armollinen. ”Minun ei olisi pitänyt leikata hänen viittaansakaan”, hän kuiskasi miehilleen.

Shhh! Saul liikehti taas. Hän lähti luolasta. Daavid nousi ylös seuratakseen häntä. Luolan ulkopuolella Daavid huusi: ”Herrani, kuningas.” Saul hätkähti kuullessaan nimensä. Hän kääntyi ympäri ja näki miehen kumartuneena maahan hänen edessään.

**Kuva 4**

Daavid kysyi: ”Miksi uskot minun haluavan vahingoittaa sinua? Olisin voinut surmata sinut luolassa. Mieheni halusivat minun tekevän niin, mutta minä sanoin: ’Ei, en tee niin, koska Jumala on voidellut sinut meidän kuninkaaksemme.’” Daavid jatkoi: ”Katso, Saul! Minulla on kädessäni pala sinun viitastasi.” Saul tuskin pystyi uskomaan totuutta.

”Onko se sinun äänesi, Daavid?” hän huusi ja alkoi sitten itkeä. ”Olet parempi mies kuin minä”, Saul tokaisi. ”Olet kohdellut minua hyvin, mutta minä olen kohdellut sinua huonosti.” Saul tiesi Daavidin olleen hyvin ystävällinen. ”Olisit voinut surmata minut, mutta et tehnyt niin. Olkoon Herra sinulle hyvä, koska olit minulle armollinen. Tiedän, että sinusta tulee Israelin kuningas. Lupaa minulle, että et surmaa perhettäni, kun sinusta tulee kuningas.” (Näin uusi kuningas yleensä teki, kun hän valloitti toisen kuninkaan maan.) Daavid mielellään lupasi tämän Saulille. Näytti siltä kuin Saul katuisi syntejään.

Ehkäpä lyhyen aikaa Saul todella aikoi olla armollinen Daavidille, mutta pian hän muuttui. Hän lähti uudelleen etsimään Daavidia surmatakseen hänet. Jos hän olisi todella katunut, hän ei olisi toiminut näin. Saul ei ollut kääntynyt omasta syntiseltä tieltään Jumalan tielle. Hän vihasi edelleen Daavidia.

**”Jumala kehottaa lapsiaan olemaan armollisia toisia kohtaan” -teksti**

Onko sinulla joku ihminen, jota on helpompi vihata kuin rakastaa? Ehkä joku on kateellinen sinulle, koska olet yleensä paras koulutehtävissä tai urheilussa. Hän on aina epäkohtelias sinulle ja nimittelee sinua. Onko helppoa osoittaa hänelle ystävällisyyttä? Ei ole. Tekisi mieli nimitellä häntä tai jopa rangaista häntä jollain tavalla.

Kuitenkin Jumala neuvoo meitä olemaan aina armollisia ja ystävällisiä myös niille, jotka toimivat meitä vastaan. Kuinka se voisi onnistua?

**Kuva, tytöstä ja pojasta, jolla musta sydän**

Itse et siihen pystykään, sillä syntinen sydämemme haluaa tehdä Jumalan tahtoa vastaan. Synti on sitä, että paha maksetaan pahalla eikä olla armollisia. Muuta Jeesus voi ja tahtoo muuttaa sinut Daavidin kaltaiseksi. Myös sinä voit tänään muuttua samalla tavalla. Jeesus kärsi sen rangaistuksen, jonka me syntiset olisimme ansainneet, jotta jokainen, joka pyytää Jumalaa avuksi, saisi osakseen rakkauden ja anteeksiannon. Voit rukoilla Jeesukselta apua.

Hän auttoi myös Daavidia osoittamaan sitä Saulille. Saul ei kuiten-kaan ollut valmis osoittamaan armoa Daavidille. Pian Saul sai selville, missä Daavid piileskeli. Daavidin miehet olivat kuitenkin vartiossa ja pys-tyivät kertomaan tarkasti, mihin Saul oli leiriytynyt. Daavid halusi nähdä omin silmin. Kurkistelemalla kivien takaa piilosta hän näki koko leirin.

Saul nukkui koko armeijansa ympäröimänä. Abner, hänen armeijansa päällikkö, ja kaikki muutkin sotilaat olivat syvässä unessa! Edes vartijat eivät olleet hereillä. Minkäänlaista liikettä ei näkynyt. Mitään ääntäkään ei kuulunut, paitsi 3000 nukkuvan miehen hengitys. ”Kuka tulee kanssani?” Daavid kysyi. Abisai ilmoittautui. Yön pimeydessä nuo kaksi miestä menivät käymään vihollisleirissä. Mitä tapahtuisi, jos joku sotilaista heräisi? Daavid ja Abisai etenivät varovasti ja menivät aivan leirin keskelle.

Siinä oli Saul. Saulin pään vieressä lojui vesipullo. Sen vieressä oli keihäs maahan iskettynä. Daavid ja Abisai kävelivät suoraan nukkuvan Saulin luo

**Kuva 5**

Vieläkään kukaan ei liikkunut. Abisai kumartui lähelle Daavidin korvaa ja kuiskasi: ”Jumala on antanut vihollisesi sinun käsiisi. Anna minun keihästää hänet maahan.”

Kerran Daavid oli jo säästänyt Saulin hengen, ja mitä Saul oli tehnyt. Saul ei ollut osoittanut Daavidille armoa ja siksi Saul ansaitsi kuoleman. Daavid kuiskasi: ”Älä tapa häntä. En voi satuttaa Herran voideltua. Herra pitää huolen siitä, että hän kuolee, mutta minä en häntä surmaa. Ota keihäs ja vesipullo, sitten lähdetään!”

Kun he varovasti kulkivat nukkuvan armeijan keskeltä, Abisai varmaan ihmetteli Daavidia. Jälleen Daavid oli osoittanut armoa Saulille. Saul ei olisi ansainnut armoa luolassa eikä varmasti ansainnut sitä nytkään. Miksi Daavid oli armollinen?

**”Jumala kehottaa lapsiaan olemaan armollisia toisia kohtaan” -teksti**

Daavid teki niin kuin Jumala kehottaa kaikkia lapsiaan tekemään – armahtamaan ja olemaan jatkuvasti armollisia. Ehkä sinä olit armollinen kaverille, joka kiusasi sinua. Annoit hänelle anteeksi, mutta hän yhä jatkaa kiusaamistaan ja nyt sinusta tuntuu, että on aika maksaa takaisin. Tiedät sen olevan väärin.

Jeesus opettaa, että meidän tulee antaa anteeksi ja taas antaa anteeksi, ja aina uudestaan ja uudestaan anteeksi ilman, että laskemme, kuinka monta kertaa olemme antaneet anteeksi. Et voi koskaan antaa liikaa anteeksi. Kun Jeesus riippui tuskissaan ristillä, hän jopa rukoili, että hänen Isänsä antaisi anteeksi niille, jotka olivat naulinneet hänet ristille. Jeesus antaa anteeksi myös sinulle. Hän kärsi ristillä kauhean rangaistuksen sinunkin syntiesi vuoksi. Sinä ja minä ansaitsisimme rangaistuksen, mutta Jeesus kärsi meidän puolestamme. Kun Jeesus pelasti sinut, hän antoi anteeksi kaikki sinun syntisi. Hän oli armollinen sinulle ja on armollinen yhä edelleen. Joka kerran, kun olet langennut syntiin sen jälkeen, kun aloit uskoa Jeesukseen, ja kun olet tunnustanut syntisi, olet saanut ne anteeksi. Kun muistat tämän, se auttaa sinua osoittamaan samanlaista armoa kuin Daavid osoitti Saulille.

Daavid olisi helposti voinut surmata Saulin, mutta kuningas oli yhä elossa ja syvässä unessa. Vihdoin Daavid ja Abisai pääsivät ulos leiristä. Yksikään sotilas ei ollut liikkunut. Jumala oli pitänyt heidät unessa. Nopeasti nämä kaksi miestä kiipesivät kukkulan huipulle, josta avautui näköala leiriin. Kun he olivat turvallisen välimatkan päässä, Daavid katsoi alas ja huusi: ”Abner, Abner”, Saulin armeijan päällikkö. Abner nousi pystyyn.”Kuka huutaa?” hän kysyi. ”Miksi et ole vartioinut kuningasta?” Daavid kysyi. ”Joku tuli surmaamaan hänet etkä sinä suojellut häntä. Missä ovat kuninkaan vesipullo ja keihäs?” Ymmällään oleva, uninen Abner katseli ympärilleen. Hänen vieressään Saul nousi hänkin katsomaan, mitä tapahtui.

**Kuva 6**

Keihäs ja vesipullo olivat poissa. Uudestaan katsoessaan hän näki niiden olevan Daavidilla. Daavid oli käynyt kuninkaan vieressä! Hän olisi voinut surmata tämän!

”Onko se sinun äänesi, Daavid?” Saul kysyi.

”Kyllä, herrani, kuningas”, kuului vastaus.

”Miksi jatkat takaa-ajoani? Mitä väärää olen tehnyt?” Kun Saul kuunteli Daavidin puhetta, niin tiesi hän jälleen tehneensä syntiä. ”Olen ollut erittäin typerä”, hän itki. ”Olen tehnyt syntiä. Sinä säästit henkeni. En enää koskaan yritä vahingoittaa sinua.”

”Tässä on keihääsi”, huusi Daavid. ”Lähetä joku nuorista miehistäsi hakemaan se. Minä olen sinulle armollinen, olkoon Herra minulle armollinen ja pelastakoon minut kaikista vaaroista ja vaivoista.”

Tähän Daavidin rukoukseen Jumala vastasi. Saul meni kotiin eikä nähnyt Daavidia enää koskaan. Daavid ja hänen miehensä pysyivät yhdessä. Kun luemme Raamattua eteenpäin, niin näemme, kuinka armollinen Jumala oli hänelle. Jumala palkitsi armon armolla. Aikansa päästä, kun Saul kuoli taistelussa ja Daavidista tuli kuningas. Jumala oli sen luvannut ja piti lupauksensa. Jumala johdatti ja auttoi häntä, vaikka se oli monenlaisten vaikeuksien ja pelkojen tie. Jeesus lupaa meille: ”Autuaita (ikuisesti onnellisia) ne, jotka toisia armahtavat: heidät armahdetaan” (Matt. 5:7).

**Kuva Jeesuksesta, rististä ja tyhjästä haudasta**

Jos uskot Jeesukseen, osoita armoa toisille, jopa vihamiehillesi. Muista, miten hyvä ja armollinen Jumala on ollut sinulle, ja pyydä häneltä apua. ”Olkaa toisianne kohtaan ystävällisiä ja lempeitä ja antakaa toisillenne anteeksi, niin kuin Jumalakin on antanut teille anteeksi Kristuksen tähden” Ef. 4:32

Ja vain sen tähden, että Jeesus rakastaa sinua, sinä voit rakastaa muita. Jeesus on kaiken rakkauden lähde.

Ehkä olet enemmän Saulin kaltainen ja sinun on vaikeaa osoittaa armoa. Haluat aina tehdä, niin kuin ajattelet olevan parasta itsesi kannalta. Sinun kannattaa pyytää Jumalaa olemaan armollinen sinulle; Hän tahtoo antaa anteeksi ja muuttaa sinua. Sitten Jeesus antaa voiman sinulle, että voit antaa anteeksi toisille. Muista se, että Jeesus on aina apusi. Niin kuin hän oli Daavidinkin apu.